ส่วนบรรยากาศการลงนามถวายพระพรพระบาทสมเด็จพระเจ้าอยู่หัว ที่ศาลาศิริราช 100 ปี โรงพยาบาลศิริราช ก่อนหน้านี้พบว่า ประชาชนทุกหมู่เหล่าได้ทยอยมาลงนามถวายพระพรตั้งแต่ช่วงเช้า โดยสำนักพระราชวังเปิดให้ลงนามถวายพระพรตั้งแต่ก่อนเวลา 06.30 น.ทันทีที่เปิดให้ลงนามถวายพระพร พสกนิกรจำนวนมากและบุคคลสำคัญต่างเข้าแถวลงนามถวายพระพรอย่างเนืองแน่นทั้งนี้ สมเด็จพระนางเจ้าฯ พระบรมราชินีนาถทรงพระกรุณา ฯให้ท่านผู้หญิงอรนุช อิศรางกูร ณ อยุธยา นางสนองพระโอษฐ์ในสมเด็จพระนางเจ้าฯ พระบรมราชินีนาถ นำอาหารพระราชทานมามอบแก่สื่อมวลชนและข้าราชการ สร้างความปลาบปลื้มยังสื่อมวลชนทุกคนที่ได้รับอาหารพระราชทาน ท่านผู้หญิงอรนุช กล่าวว่า นำอาหารพระราชทานมามอบให้แก่เจ้าหน้าที่ ข้าราชการ และสื่อมวลชน ที่มาถวายงานในบริเวณอาคารเฉลิมพระเกียรติโดยสมเด็จพระนางเจ้าฯ พระบรมราชินีนาถ ทรงตรวจสอบรสชาติอาหารที่พระราชทานทุกมื้อด้วยพระองค์เอง พร้อมกับรับสั่งให้เพิ่มอาหารให้เพียงพอในทุกๆ วัน และมีพระราชเสาวนีย์ว่า ให้เพิ่มสารอาหารโปรตีนให้เพียงพอในอาหารพระราชทานทุกมื้อ ส่วนเมนูอาหารพระราชทาน ประกอบด้วย มื้อเช้าเป็นข้าวสวย ไก่ต้ม ผักกาดดอกผัดไข่ ส่วนมื้อกลางวันเป็นข้าวสวย ไข่พะโล้ 2 ฟอง น่องไก่ 2 น่อง และขนมจีนแกงเขียวหวานไก่
สมเด็จพระนางเจ้าฯ พระบรมราชินีนาถทรงพระกรุณา ฯให้ผู้หญิงอรนุช อิศรางกูร ณ อยุธยา เป็นพระโอษฐ์ของใคร 
สมเด็จพระนางเจ้าฯ พระบรมราชินีนาถ